CELEX: 62011CB0220
Language: el
Date: 2012-03-01 00:00:00
Title: Υπόθεση C-220/11: Διάταξη του Δικαστηρίου (έκτο τμήμα) της 1ης Μαρτίου 2012 [αίτηση του Nejvyšší správní soud (Τσεχική Δημοκρατία) για την έκδοση προδικαστικής αποφάσεως] — Star Coaches s.r.o. κατά Finanční ředitelství pro hlavní město Prahu (Άρθρο 104, παράγραφος 3, πρώτο εδάφιο, του Κανονισμού Διαδικασίας — Οδηγία ΦΠΑ — Ειδικό καθεστώς φορολογήσεως των πρακτορείων ταξιδίων — Παροχή προς πρακτορεία ταξιδίων υπηρεσίας μεταφοράς εκτελούμενης με πούλμαν, εξαιρουμένης κάθε άλλης υπηρεσίας)

4.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/4
            
         Διάταξη του Δικαστηρίου (έκτο τμήμα) της 1ης Μαρτίου 2012 [αίτηση του Nejvyšší správní soud (Τσεχική Δημοκρατία) για την έκδοση προδικαστικής αποφάσεως] — Star Coaches s.r.o. κατά Finanční ředitelství pro hlavní město Prahu
   (Υπόθεση C-220/11) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Οδηγία ΦΠΑ - Ειδικό καθεστώς φορολογήσεως των πρακτορείων ταξιδίων - Παροχή προς πρακτορεία ταξιδίων υπηρεσίας μεταφοράς εκτελούμενης με πούλμαν, εξαιρουμένης κάθε άλλης υπηρεσίας)
   2012/C 235/05
   Γλώσσα διαδικασίας: η τσεχική
   
      Αιτούν δικαστήριο
   
   Nejvyšší správní soud
   
      Διάδικοι στην υπόθεση της κύριας δίκης
   
   Star Coaches s.r.o.
   
      κατά
   
   Finanční ředitelství pro hlavní město Prahu
   
      Αντικείμενο
   
   Αίτηση για την έκδοση προδικαστικής αποφάσεως — Nejvyšší správní soud — Ερμηνεία του άρθρου 306 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας (ΕΕ L 347, σ. 1) — Εφαρμογή του ειδικού καθεστώτος για τα πρακτορεία ταξιδίων σε οικονομικό παράγοντα ο οποίος, χωρίς να είναι ο ίδιος πρακτορείο ταξιδίων, παρέχει προς αυτά υπηρεσίες μεταφοράς εκτελούμενες με λεωφορείο, ενώ δεν παρέχει άλλου είδους υπηρεσίες ταξιδίων
   
      Διατακτικό
   
   Μεταφορική εταιρία η οποία απλώς εξασφαλίζει τη μεταφορά προσώπων παρέχοντας προς πρακτορεία ταξιδίων μεταφορικές υπηρεσίες εκτελούμενες με πούλμαν, εξαιρουμένης κάθε άλλης υπηρεσίας, όπως παροχής καταλύματος, υπηρεσιών ξεναγού ή συμβουλών, δεν ενεργεί πράξεις εμπίπτουσες στο ειδικό καθεστώς των πρακτορείων ταξιδίων του άρθρου 306 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας.
   
      (1)  ΕΕ C 219 της 23.7.2011.